**pe tocuri prea înalte**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am buze vineții și

degete încimentate

mă înalț pe tocuri prea înalte

calc apasat peste viața mea

domolindu-mi inima

în ritmul acesta cadențat

tic tac tic tac tac tac

tac pe aleea morții

trandafirii își scutură petala însângerată

îmi zici va fi iarăși primăvară

stele arzătoare vor aluneca

din alte ceruri mai luminate

vei privi tristă plecarea mea

peste întinderea de ape

vei stoarce lacrimi de luceferi

netezindu-mi urmele pictate

și-n lespedea din piatră

îți va surâde

hieroglific

umbra mea